SpiceJet stammer fra 1984 da S.K. Modi dannet selskapet Modiluft. I 1993 endret de navn til MG Express og startet et samarbeid med Lufthansa for teknisk hjelp og vedlikehold. Flyselskapet fløy allikevel under navnet Modiluft frem til de avsluttet flyvningene i 1996. I 2004 ble selskapet kjøpt opp av Ajay Singh. Han døpte det om til SpiceJet og startet flyvninger i 2005. Den første turen gikk fra Delhi til Mumbai 24. mai 2005.